Matti Caspi

Matti CASPI, ankaŭ Mati KASPI (; naskiĝis la 30-an de novembro 1949 en Kibuco Ĥanita, Israelo; mortis la 8-an de februaro 2026 en Tel-Avivo), estis israela kantisto-kantverkisto, komponisto, same kiel instrumentisto, aranĝisto kaj produktoro. Li estas konsiderata unu el la plej popularaj muzikistoj de Israelo kaj kreinto de la ĝenro de hebrea kanto - zemer ivrí (hebrea kantado). 

Lia kreaĵo inkluzivas pli ol mil kantojn, kaj remalkovroj de pli malnovaj kantoj kaj originalaj kreaĵoj, kelkaj el ili komponitaj por aliaj prezentistoj, kaj aliaj prezentitaj de li mem. Ne facile estas klasifiki lian muzikan stilon; Liaj kantoj estas konataj pro siaj kompleksaj harmonioj kaj kvalitoj, lia stilo ampleksante elementojn de ĵazo, popmuziko, roko kaj artroko, klasika muziko, brazila kaj latinamerika muziko, rumana folkloro, ktp. 

Lin influis la muziko de komponisto Saŝa Argov, kun kiu li kunlaboris pri du albumoj. Multaj el liaj kantoj fariĝis furoraĵoj kaj eniris la israelan kulturan heredaĵon. Caspi majstris multajn muzikinstrumentojn - pianon, gitaron, violonon, darbukon, akordionon, sakŝalmojn, tamburojn, ktp.

Dum la Milito de Jom Kippur, li turneis militbazojn kun Leonard Cohen, kiu kunlaboris pri la aranĝo de lia kanto "Amanto, Amanto, Amanto".

Dum la 1970-aj jaroj, li kunlaboris muzike kun Ehud Manor (alia israela kantisto-kantverkisto) kaj surdiskigis siajn plej popularajn kantojn: "Lo Yadati SheTelchi Mimeni" (Mi ne sciis, ke vi forlasos min), "Brit Olam" (Monda Alianco), kaj "Shir HaYonah" (Kanto de la kolombo). La kanto "Emor Shalom ", kiun Matti Caspi kaj Ehud Manor verkis por la ina triopo Chocolate Menta Mastik , atingis la sesan lokon ĉe la Eŭrovido-Kantokonkurso de 1976 en Hago .

Dum la sekvaj jardekoj, Caspi havis tre produktivan muzikan karieron, surdiskigante dekojn da albumoj kaj kunlaborante kun kelkaj el la plej gravaj muzikistoj de Israelo de tiu periodo: Shlomo Gronich, Ehud Manor, Yehudit Ravitz, kaj Shalom Hanoch.

Lia lasta albumo, "Ĝemela animo" (), estis publikigita en 2010. Samjare li ricevis la Premion de la Israela Asocio de Komponistoj, Aŭtoroj kaj Eldonistoj pro sia tuta kariero.

 Diskaro 
eta|310x310ra|Caspi prezentinte sursceneje por sia muzikala teatraĵo "  ".

 Unuopaĵoj (elekto) 

 1973: ציור (kun Shlomo Gronich)
 1974: איך זה שכוכב
 1974: כשאלוהים אמר בפעם הראשונה
 1974: נח (kun Chocolate Menta Mastik )
 1976: ברית עולם
 1976: הנה הנה
 1976: לא ידעתי שתלכי ממני
 1978: בלילות הקיץ החמים
 1982: שיר ערש
 2014: מסתובב (kun Aviv Geffen)

 Referencoj 

 Eksteraj ligiloj 

 Hejma retejo

 Last.FM-paĝoj

Kategorio:Israelaj komponistoj
Kategorio:Israelaj kantistoj
Kategorio:Israelaj kantverkistoj
Kategorio:Israelaj muzikistoj
Kategorio:Israelaj rokkantistoj